จับตากลุ่มโรงพยาบาลประเด็นบัตรทองมอง BDMS เป็นTop pick กลุ่มแนะซื้อ
ภาครัฐหาแนวทางรื้อบัตรทอง โบรกฯมอง Neutral ต่อข่าวดังกล่าว เนื่องจากภาครัฐยังคงสิทธิประโยชน์โครงการประกันสุขภาพถ้วนหน้า (โครงการ 30 บาท) ประกอบกับในปี 59 งบประมาณเหมาจ่ายต่อหัวจะปรับขึ้นเป็น 3,029 บาท/คน/ปี (vs งบปี 58 งบเหมาจ่าย 2,895 บาท/คน/ปี) เลือก BDMS (TP 22.50) เป็น Top pick 
4 ม.ค. 2559

บล.โนมูระ พัฒนสิน ระบุในบทวิเคราะห์ (4ม.ค.) ว่า กลุ่มHealthcare (กลุ่มโรงพยาบาล) ภาครัฐหาแนวทางรื้อบัตรทองโดยมีมุมมอง Neutral ต่อข่าวดังกล่าว เนื่องจากภาครัฐยังคงสิทธิประโยชน์โครงการประกันสุขภาพถ้วนหน้า (โครงการ 30 บาท) ประกอบกับในปี 59 งบประมาณเหมาจ่ายต่อหัวจะปรับขึ้นเป็น  3,029 บาท/คน/ปี (vs งบปี 58 งบเหมาจ่าย 2,895 บาท/คน/ปี)
อย่างไรก็ตามเรามองว่าการเปลี่ยนเงื่อนไขโครงการ 30 บาท ยังเป็นประเด็นที่ต้องติดตาม เนื่องจากคาดว่าอาจมีผลต่อการปรับงบประมาณเหมาจ่ายต่อหัวในปี 60 รวมทั้งอัตราค่าบริการรับส่งต่อผู้ป่วย IPD ตามเกณฑ์ความรุนแรงของโรค ซึ่งจะมีผลต่อหุ้นในกลุ่มโรงพยาบาลที่เราศึกษาได้แก่ BCH และ CHG 
ระยะสั้นแนวโน้มไตรมาส 4/58 คาดกำไรปกติรวมของกลุ่มฯ ไม่ตื่นเต้น (+7% เทียบช่วงเดียวกันของปีก่อน, -4% เทียบไตรมาสก่อหน้า) จากจำนวนผู้ใช้บริการลดลงตามฤดูกาล เราคาดว่า BDMS จะมีกำไร (+12% เทียบช่วงเดียวกันของปีก่อน, -2%เทียบไตรมาสก่อหน้า) ดีกว่ากลุ่ม
 โดยยังเลือก BDMS (TP 22.50) เป็น Top pick เนื่องจากประมาณการปี 59 มีโอกาสเกิด Upside จากการเติบโตของลูกค้าต่างชาติ โดยเฉพาะการทำ Contact เพิ่มกับประเทศตะวันออกกลาง ขณะที่ BH มองว่าได้ประโยชน์น้อยกว่าจากพื้นที่ให้บริการที่จำกัด
 
 